Source: http://www.europarl.europa.eu/sides/getDoc.do?pubRef=-//EP//TEXT+TA+P7-TA-2011-0468+0+DOC+XML+V0//RO
Timestamp: 2018-02-19 22:05:19+00:00

Document:
Texte adoptate - Joi, 27 octombrie 2011 - Abuzul sexual asupra copiilor, exploatarea sexuală a copiilor și pornografia infantilă ***I - P7_TA(2011)0468
Procedură : 2010/0064(COD)
Stadii ale documentului : A7-0294/2011
81k 58k
Abuzul sexual asupra copiilor, exploatarea sexuală a copiilor și pornografia infantilă ***I
Rezoluţia legislativă a Parlamentului European din 27 octombrie 2011 referitoare la propunerea de directivă a Parlamentului European și a Consiliului privind combaterea abuzului sexual asupra copiilor, a exploatării sexuale a copiilor și a pornografiei infantile, de abrogare a Deciziei-cadru 2004/68/JAI (COM(2010)0094 – C7-0088/2010 – 2010/0064(COD))
– având în vedere propunerea Comisiei prezentată Parlamentului European și Consiliului (COM(2010)0094),
– având în vedere articolul 294 alineatul (2), articolul 82 alineatul (2) și articolul 83 alineatul (1) din Tratatul privind funcționarea Uniunii Europene, în temeiul cărora propunerea a fost prezentată de către Comisie (C7–0088/2010),
– având în vedere avizul Comitetului Economic și Social European din 15 septembrie 2010(1) ,
– având în vedere angajamentul reprezentantului Consiliului, exprimat în scrisoarea din 29 iunie 2011, de a aproba poziţia Parlamentului European în conformitate cu articolul 294 alineatul (4) din Tratatul privind funcționarea Uniunii Europene,
– având în vedere raportul Comisiei pentru libertăți civile, justiție și afaceri interne și avizul Comisiei pentru cultură și educație, precum și cel al Comisiei pentru drepturile femeii și egalitatea de gen (A7-0294/2011),
2. aprobă declaraţia comună a Parlamentului şi a Consiliului anexată la prezenta rezoluţie,
Poziția Parlamentului European adoptată în primă lectură la 27 octombrie 2011 în vederea adoptării Directivei 2011/.../UE a Parlamentului European şi a Consiliului privind combaterea abuzului sexual asupra copiilor, a exploatării sexuale a copiilor și a pornografiei infantile și de înlocuire a Deciziei-cadru 2004/68/JAI a Consiliului
(Întrucât s-a ajuns la un acord între Parlament şi Consiliu, poziţia Parlamentului corespunde cu actul legislativ final, Directiva 2011/93/UE.)
Declarație comună a Parlamentului European şi a Consiliului privind ademenirea copiilor în scopuri sexuale
Având în vedere faptul că ademenirea reală a copiilor în scopuri sexuale („ademenire offline”) înseamnă manipularea deliberată, prin discurs verbal, scris, prin material audiovizual sau prezentări similare, a unui copil care nu a împlinit vârsta consimțământului sexual în vederea întâlnirii cu acesta cu scopul de a săvârși oricare dintre infracțiunile menționate la articolul 3 alineatul (4) și la articolul 5 alineatul (6) din Directiva privind combaterea abuzului sexual asupra copiilor, a exploatării sexuale a copiilor și a pornografiei infantile;
având în vedere faptul că ademenirea reală a copiilor în scopuri sexuale intră deja sub incidența dreptului intern al statelor membre sub diferite forme, ca tentativă, ca acte preparatorii sau ca formă specială de abuz sexual,
Parlamentul European și Consiliul invită statelor membre să verifice cu atenție definițiile prevăzute de propriul drept penal în ceea ce privește incriminarea ademenirii reale a copiilor în scopuri sexuale și să îmbunătățească și să corecteze în propriile dispoziții de drept penal, dacă este necesar, orice lacună juridică care ar mai putea exista în această privință.
Ultima actualizare: 8 aprilie 2013 Notă juridică

References: articolul 294
 articolul 82
 articolul 83
 articolul 294
 articolul 3
 articolul 5